Resolució 329/2017, de 22 de setembre
Administración: Ajuntament de la Bisbal del Penedès
Expedient de declaració de ruïna d'una casa.
La informació relativa a l'estat de tramitació d'un procediment municipal de ruïna no és pròpiament un document, però es pot considerar perfectament inclosa dins del concepte d'informació pública definit per l'article 2 LTAIPBG, ja que es tracta d'informació que és efectivament a mans de l'Ajuntament i no requereix cap tasca complexa d'elaboració.
L'Ajuntament ha identificat la tercera persona que podria resultar afectada per la sol·licitud d'informació de la que deriva aquesta Resolució i ha intentat notificar-li-la, donant-li l'oportunitat de formular-hi al·legacions; l'intent de notificació acredita el compliment dels requisits establerts per l'article 31 LTAIPBG i la impossibilitat de practicar-la no pot ser en cap cas impeditiva de l'accés sol·licitat.
Número d'expedient de la Reclamació: 381/2017.
Els antecedents posen de manifest que la persona reclamant hauria sol·licitat diversos objectes a l'Ajuntament, alguns dels quals no constitueixen pròpiament informació pública.
Així, demana que se'l tingui per persona interessada en un determinat procediment de declaració de ruïna i l'impuls d'un determinat procediment d'execució urbanística.
En relació amb aquestes qüestions, cal dir que no poden ser admeses en aquest procediment de Reclamació, que únicament pot tenir per objecte pretensions que consisteixin precisament en sol·licituds d'informació pública.
Per tant, aquesta Reclamació només es pronuncia en relació amb les sol·licituds següents:
La informació indicada a l'apartat a és la principal documentació sol·licitada inicialment, no sembla que hi pugui concórrer cap límit legal a l'accés (i així ho assenyala l'informe del secretari interventor) i a més l'accés sol·licitat s'ha de considerar estimat per silenci administratiu positiu, com argumenta la persona reclamant, que n'ha reiterat la petició de lliurament en aplicació de l'article 36.1 LTAIPBG, havent transcorregut el termini previst legalment a aquests efectes.
La informació indicada a l'apartat b no és pròpiament un document, però es pot considerar perfectament inclosa dins del concepte d'informació pública definit per l'article 2 LTAIPBG, ja que la informació relativa a l'estat de tramitació d'un procediment d'aquestes característiques és efectivament a mans de l'Ajuntament i no requereix cap tasca complexa d'elaboració.
La informació indicada a l'apartat c no formava part de la sol·licitud inicial, però ha estat expressament sol·licitada en qualitat d'ampliació de la sol·licitud, el 23 de juny, de manera que quan es presenta la Reclamació ha vençut a bastament el termini de què disposava l'Ajuntament per resoldre-la.
Per una altra banda, l'Ajuntament ha identificat la tercera persona que podria resultar afectada per la sol·licitud d'informació de la que deriva aquesta Resolució i ha intentat notificar-li-la, donant-li l'oportunitat de formular-hi al·legacions.
L'intent de notificació acredita el compliment dels requisits establerts per l'article 31 LTAIPBG i la impossibilitat de practicar-la no pot ser en cap cas impeditiva de l'accés sol·licitat.
Ateses aquestes consideracions, procedeix declarar que la persona reclamant té dret a la informació següent:
Sobre la base dels antecedents i fonaments jurídics exposats, el Ple de la GAIP, en la sessió de 22 de setembre de 2017, resol per unanimitat: